proxectonos/corpus_dominio_legal_administrativo_tmp huggingface dataset:
DECRETO 233/2011, do 2 de decembro, polo que se modifica a denominación da Escola Universitaria de Formación do Profesorado de EXB da Universidade de Santiago de Compostela.
Consellería de Educación e Ordenación Universitaria — III. Outras disposicións — 22/12/2011

A Lei 11/1989, do 20 de xullo, de ordenación do sistema universitario de Galicia, establece o procedemento para a creación e recoñecemento de universidades, centros universitarios e autorización de estudos na Comunidade Autónoma de Galicia.
Tendo en conta que o proceso de adaptación ao Espazo Europeo de Ensino Superior non supón só a modificación das titulacións da anterior ordenación das ensinanzas universitarias senón tamén a dos centros en que estas se imparten, neste decreto autorízase a modificación da denominación da Escola Universitaria de Formación do Profesorado de EXB do Campus de Lugo, da Universidade de Santiago de Compostela, que pasará a denominarse Facultade de Formación do Profesorado para adaptala á estrutura dos novos estudos de grao.
En aplicación do artigo 8.2 da Lei orgánica 6/2001, do 21 de decembro, de universidades, modificada pola Lei orgánica 4/2007, do 12 de abril, e por proposta do Consello de Goberno da Universidade de Santiago de Compostela, co informe favorable do seu Consello Social e do Consello Galego de Universidades, no exercicio das competencias sinaladas na Lei 2/2003, do 22 de maio, e na Lei 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Educación e Ordenación Universitaria e logo da deliberación do Consello da Xunta de Galicia na súa reunión do dous de decembro de dous mil once,
Artigo único.
Autorizar a modificación da denominación da Escola Universitaria de Formación do Profesorado de EXB do Campus de Lugo da Universidade de Santiago de Compostela, que pasará a denominarse Facultade de Formación do Profesorado.
Disposición derradeira primeira.
Autorízase o conselleiro de Educación e Ordenación Universitaria para que, no ámbito das súas competencias, dite as disposicións necesarias para o desenvolvemento deste decreto.
Disposición derradeira segunda.
Este decreto entrará en vigor o día seguinte ao da súa publicación no
Diario Oficial de Galicia
.
Santiago de Compostela, dous de decembro de dous mil once.
DECRETO 232/2011, do 2 de decembro, polo que se adscriben á Fundación Galega da Formación para o Traballo espazos no edificio sito na rúa Airas Nunes de Santiago de Compostela.
Consellería de Facenda — III. Outras disposicións — 22/12/2011

A Comunidade Autónoma de Galicia dispón da propiedade do edificio sito na rúa Airas Nunes de Santiago de Compostela, de acordo coa escritura pública de cesión do 1 de decembro de 2006 do Concello de Santiago de Compostela. Tendo en conta a necesidade de espazos da Fundación Galega da Formación para o Traballo, faise precisa a adscrición parcial do referido inmoble.
Logo de informe de valoración do Servizo de Investigación Patrimonial e Obras, tramitouse o correspondente expediente de adscrición de conformidade co artigo 21.4.º do Decreto 50/1989, do 9 de marzo, polo que se aproba o regulamento para a execución da Lei 3/1985, do 12 de abril, do patrimonio da Comunidade Autónoma galega, e estableceuse unha nova repartición de superficies, así como a porcentaxe de participación nos gastos.
Na súa virtude, por proposta da conselleira de Facenda, e logo de deliberación do Consello da Xunta de Galicia, na súa reunión do día dous de decembro de dous mil once,
Artigo 1.
Adscríbense á Fundación Galega da Formación para o Traballo os espazos que se relacionan a seguir, no edificio sito na rúa Airas Nunes de Santiago de Compostela, de acordo co informe de valoración que figura no expediente:
Artigo 2.
A adscrición confire á entidade sinalada as facultades de administración, xestión e conservación do ben, e participará nos gastos derivados dos consumos de auga, electricidade etc., así como dos mantementos das instalacións ou servizos que vaian ser compartidos, en proporción á porcentaxe de ocupación indicada no artigo anterior.
Artigo 3.
A Consellería de Facenda, a través da Secretaría Xeral Técnica e do Patrimonio, levará a cabo os trámites necesarios para a efectividade do disposto neste decreto.
Santiago de Compostela, dous de decembro de dous mil once.
RESOLUCIÓN do 18 de novembro de 2011, da Xefatura Territorial de Ourense, pola que se procede á publicación das subvencións concedidas ao abeiro da Resolución do 19 de maio de 2011, pola que se regulan as bases e se convocan axudas para a realización, polas asociacións de nais e pais do alumnado, nos centros educativos de Galicia sostidos con fondos públicos, de programas de actividades complementarias e extraescolares que teñan como fin facilitar a conciliación da vida familiar e laboral (Diario Oficial de Galicia número 99, do 24 de maio).
Consellería de Presidencia, Administracións Públicas e Xustiza — III. Outras disposicións — 16/12/2011

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 22 da Resolución do 19 de maio de 2011, pola que se establecen as bases e se convocan axudas para a realización, polas asociacións de nais e pais do alumnado, nos centros educativos de Galicia sostidos con fondos públicos, de programas de actividades complementarias e extraescolares que teñan como fin facilitar a conciliación da vida familiar, procédese á publicación das subvencións que foron concedidas por esta xefatura territorial con base na citada Resolución do 19 de maio.
Finalidade da axuda: favorecer e impulsar a conciliación do traballo e da vida familiar de mulleres e homes mediante axudas destinadas á realización polas asociacións de nais e pais do alumnado de programas de actividades complementarias e extraescolares.
Norma reguladora: Resolución do 19 de maio de 2011 pola que se regulan as bases e se convocan axudas para a realización, polas asociacións de nais e pais do alumnado, nos centros educativos de Galicia sostidos con fondos públicos, de programas de actividades complementarias e extraescolares que teñan como fin facilitar a conciliación da vida familiar e laboral.
Crédito orzamentario: 42.604,74 €.
Partida orzamentaria: 04.40.312G.481.0.
Entidades beneficiarias da subvención e importe concedido a cada unha delas: ver o anexo.
Ourense, 18 de novembro de 2011.
RESOLUCIÓN do 1 de decembro de 2011, do tribunal designado para cualificar as probas dirixidas á obtención e renovación do certificado de conselleiro de seguridade para o transporte de mercadorías perigosas por estrada e por ferrocarril, pola que se declaran definitivas as relacións provisorias de aptos e non aptos.
Consellería de Medio Ambiente, Territorio e Infraestruturas — III. Outras disposicións — 16/12/2011

Publicadas o 18 de novembro de 2011 as relacións provisorias de aptos e non aptos correspondentes ás probas dirixidas á obtención e renovación do certificado de conselleiro de seguridade para o transporte de mercadorías perigosas por estrada e por ferrocarril, convocadas mediante Resolución do 26 de maio de 2011, da Dirección Xeral de Mobilidade (
Diario Oficial de Galicia
n.º 112, do 13 de xuño), e unha vez transcorrido o prazo de presentación de reclamacións, o tribunal designado para cualificar as ditas probas
Primeiro. Declarar definitivas as relacións provisorias de aptos e non aptos.
Segundo. Expoñer as ditas relacións nos lugares establecidos para o efecto na resolución da convocatoria.
Terceiro. Remitir á Dirección Xeral de Mobilidade a relación definitiva de aprobados; todo isto coa finalidade de que, tras o aboamento das taxas legalmente establecidas, se proceda á expedición dos correspondentes certificados de conselleiros de seguridade.
Cuarto. Publicar este acordo no
Diario Oficial de Galicia
.
Contra esta resolución poderá interpoñerse recurso de alzada ante o director xeral de Mobilidade da Consellería de Medio Ambiente, Territorio e Infraestruturas, no prazo dun mes contado desde o día seguinte ao da súa publicación no
Diario Oficial de Galicia
. Transcorridos tres meses desde a presentación do referido recurso sen que se notifique a súa resolución, entenderase desestimado e quedará expedita a vía procedente.
Santiago de Compostela, 1 de decembro de 2011.
RESOLUCIÓN do 18 de novembro de 2011, da Xefatura Territorial de Ourense, pola que se procede á publicación das subvencións concedidas ao abeiro da Resolución do 19 de maio de 2011, pola que se regulan as bases que rexerán o procedemento de concesión de axudas económicas destinadas a fomentar o asociacionismo e a participación das mulleres e se procede á súa convocatoria (Diario Oficial de Galicia número 103, do 30 de maio).
Consellería de Presidencia, Administracións Públicas e Xustiza — III. Outras disposicións — 16/12/2011

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 21 da Resolución do 19 de maio de 2011, pola que se regulan as bases que rexerán o procedemento de concesión de axudas económicas destinadas a fomentar o asociacionismo e a participación das mulleres e se procede á súa convocatoria, procédese á publicación das subvencións que foron concedidas por esta xefatura territorial con base na citada Resolución do 19 de maio.
Finalidade da axuda: fortalecer e consolidar o movemento asociativo de mulleres, por ser un elemento indispensable na promoción da igualdade de oportunidades, a través das seguintes liñas:
Liña 1: consolidación do movemento asociativo, destinada a compensar os gastos correntes que orixine o mantemento e funcionamento das asociacións de mulleres e das súas federacións.
Liña 2: promoción de hábitos de vida saudables, destinada a compensar os gastos correntes e/ou de persoal producidos polo desenvolvemento de actividades destinadas a esta finalidade.
Norma reguladora: Resolución do 19 de maio de 2011 pola que se regulan as bases que rexerán o procedemento de concesión de axudas económicas destinadas a fomentar o asociacionismo e a participación das mulleres e se procede á súa convocatoria.
Crédito orzamentario: 65.000,00 euros.
Partida orzamentaria: 04.40.313B.480.0.
Entidades beneficiarias da subvención e importe concedido a cada unha delas: ver o anexo.
Ourense, 18 de novembro de 2011.
ORDE do 13 de decembro de 2011 que modifica a Orde do 11 de maio de 2010 pola que se aproba o Regulamento da indicación xeográfica protexida Pemento do Couto e do seu Consello Regulador, e se nomea o Consello Regulador provisional.
Consellería do Medio Rural — III. Outras disposicións — 20/12/2011

Por Orde da Consellería do Medio Rural do 11 de maio de 2010 aprobouse o Regulamento da indicación xeográfica protexida Pemento do Couto e do seu Consello Regulador, e nomeouse o Consello Regulador provisional.
Por outra parte, na reunión do Pleno do Consello Regulador do 18 de outubro de 2011, aceptouse a renuncia, por motivos persoais, de Santiago Galego Castro como vogal dese consello regulador, así como a súa substitución por Marta Novoa Fernández.
Na súa virtude, por proposta do Pleno do Consello Regulador, tendo en conta as consideracións expostas e o disposto no artigo 4 do Decreto 4/2007, do 18 de xaneiro, polo que se regulan as denominacións xeográficas de calidade do sector alimentario e os seus consellos reguladores,
Artigo único.
Modifícase o artigo 2 da Orde do 11 de maio de 2010, da Consellería do Medio Rural, pola que se aproba o Regulamento da indicación xeográfica protexida Pemento do Couto e do seu Consello Regulador e se nomea o Consello Regulador provisional, que queda redactado do seguinte xeito:
«Artigo 2.
Nomeamento do Consello Regulador provisional
.
Noméase, por proposta do sector, o Consello Regulador da indicación xeográfica protexida Pemento do Couto, con carácter provisional ata que se celebren eleccións na forma determinada pola normativa vixente.
Queda formado polos membros seguintes:
Presidente: José Manuel Castro Leirachá.
Vogais:
– Marta Novoa Fernández.
– Juan José Fraga Rico.
– Juan José Pita Casal.
– José Antonio Blanco Montero.
– Juan Fernández Veiga».
Disposición derradeira.
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 13 de decembro de 2011.
ORDE do 2 de decembro de 2011 pola que se resolve a convocatoria de axudas económicas para compensar gastos derivados dos accidentes de tráfico de persoal en función docente ou inspectora.
Consellería de Educación e Ordenación Universitaria — III. Outras disposicións — 20/12/2011

Por Orde do 15 de marzo de 2011 convócanse axudas económicas para compensar gastos derivados dos accidentes de tráfico do persoal en función docente ou inspectora.
As solicitudes admitidas foron estudadas pola comisión de valoración nomeada na propia orde da convocatoria.
En consecuencia, de acordo co establecido na disposición sexta de citada orde e atendendo á proposta da comisión de valoración esta consellería
Primeiro. Facer pública a adxudicación da citada axuda ás seguintes persoas e nas contías que se relacionan:
Segundo. Contra a presente orde, que pon fin á vía administrativa caberá interpor potestativamente recurso de reposición no prazo dun mes contado a partir do día seguinte ao da publicación desta orde no DOG ou ben directamente recurso contencioso-administrativo no prazo de dous meses.
Santiago de Compostela, 2 de decembro de 2011.
RESOLUCIÓN do 25 de xaneiro de 2011, da Secretaría Xeral de Calidade e Avaliación Ambiental, pola que se dá publicidade ás axudas concedidas ao abeiro da Orde do 15 de xullo de 2010, pola que se establecen as bases reguladoras para a concesión de axudas ás pemes para o financiamento de actuacións destinadas á prevención, protección, mellora e coñecemento ambiental e se fai pública a súa convocatoria para os anos 2010 e 2011, cofinanciadas polo Fondo Europeo de Desenvolvemento Rexional, no marco do Programa operativo Feder Galicia 2007-2013. (Diario Oficial de Galicia número 137, do 15 de xullo de 2010).
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 23/02/2011

Por Orde do 15 de xullo de 2010 (DOG nº 137, do 15 de xullo) a Consellería de Medio Ambiente, Territorio e Infraestruturas fixo publicas as bases reguladoras para a concesión de axudas ás pemes para o financiamento de actuacións destinadas á prevención, protección, mellora e coñecemento ambiental e se fai pública a súa convocatoria para os anos 2010 e 2011, cofinanciadas polo Fondo Europeo de Desenvolvemento Rexional, no marco do Programa operativo Feder Galicia 2007-2013.
Segundo o establecido no artigo 14º das citadas bases reguladoras, coa finalidade de garantir o cumprimento dos principios de publicidade, concorrencia, obxectividade, transparencia, igualdade e non-discriminación, de conformidade co previsto no artigo 15º da Lei 9/2007, do 13 de xuño, de subvencións de Galicia, serán obxecto de publicación no Diario Oficial de Galicia as axudas outorgadas ao abeiro da orde antes referida, expresando a convocatoria, programa e aplicación orzamentaria a que se imputen, os beneficiarios, as cantidades concedidas e a finalidade da subvención.
En consecuencia,
RESOLVO:
Publicar as axudas que se relacionan na táboa que se anexa, concedidas ao abeiro do seguinte:
a) Norma reguladora da convocatoria: Orde do 15 de xullo de 2010 pola que se establecen as bases reguladoras para a concesión de axudas ás pemes para o financiamento de actuacións destinadas á prevención, protección, mellora e coñecemento ambiental e se fai pública a súa convocatoria para os anos 2010 e 2011, cofinanciadas polo Fondo Europeo de Desenvolvemento Rexional, no marco do Programa operativo Feder Galicia 2007-2013 (DOG nº 137, do 15 de xullo de 2010).
b) Aplicacións orzamentarias: 07.03.541D.770.
c) Finalidade da axuda: financiar proxectos en materia de actuacións destinadas á prevención, protección, mellora e coñecemento ambiental.
d) Destinatarios: as pequenas e medianas empresas (pemes) que, cumprindo o establecido no punto segundo do artigo 2º das bases reguladoras, teñan o seu domicilio social ou algún dos seus centros no territorio da Comunidade Autónoma de Galicia e sexa neste mesmo ámbito territorial onde se desenvolva ou materialice o proxecto ou actuación obxecto da subvención.
Santiago de Compostela, 25 de xaneiro de 2011.
Justo de Benito Basanta
Secretario xeral de Calidade e Avaliación Ambiental
Ver referencia pdf "03700D008P067.PDF"
Ver referencia pdf "03700D009P068.PDF"
RESOLUCIÓN do 25 de xaneiro de 2011, da Secretaría Xeral de Calidade e Avaliación Ambiental, pola que se dá publicidade ás axudas concedidas ao abeiro da Orde do 22 de xullo de 2010, pola que se establecen as bases reguladoras para a concesión de axudas a entidades locais de Galicia para o financiamento de proxectos en materia de xestión de residuos, mitigación ou adaptación ao cambio climático, implantación e mantemento no sistema comunitario de xestión e auditoría ambientais (Emas), así como outras actuacións de carácter ambiental no ano 2010.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 23/02/2011

Por Orde do 22 de xullo de 2010 (DOG nº 142, do 27 de xullo) a Consellería de Medio Ambiente, Territorio e Infraestruturas fixo públicas as bases reguladoras para a concesión de axudas a entidades locais de Galicia para o financiamento de proxectos en materia de xestión de residuos, mitigación ou adaptación ao cambio climático, implantación e mantemento no sistema comunitario de xestión e auditoría ambientais (Emas).
Segundo o establecido no artigo 39º das citadas bases reguladoras, coa finalidade de garantir o cumprimento dos principios de publicidade, concorrencia, obxectividade, transparencia, igualdade e non discriminación, de conformidade co previsto no artigo 15º da Lei 9/2007, do 13 de xuño, de subvencións de Galicia, serán obxecto de publicación no Diario Oficial de Galicia as axudas outorgadas ao abeiro da orde antes referida, expresando a convocatoria, programa e aplicación orzamentaria a que se imputen, os beneficiarios, as cantidades concedidas e a finalidade da subvención.
En consecuencia,
RESOLVO:
Publicar as axudas que se relacionan na táboa que se anexa, concedidas ao abeiro do seguinte:
a) Norma reguladora da convocatoria: Orde do 22 de xullo de 2010 pola que se establecen as bases reguladoras para a concesión de axudas a entidades locais de Galicia para o financiamento de proxectos en materia de xestión de residuos, mitigación ou adaptación ao cambio climático, implantación e mantemento no sistema comunitario de xestión e auditoría ambientais (Emas), así como outras actuacións de carácter ambiental, e se fai pública a súa convocatoria para o ano 2010 (DOG nº 142, do 27 de xullo de 2010).
b) Aplicacións orzamentarias:
-07.03.541D.460.2 para as actuacións subvencionables do capítulo II desta orde.
-07.03.541A.760.1 para as actuacións subvencionables dos capítulos III a VII desta orde.
c) Finalidade da axuda: financiar proxectos en materia de xestión de residuos, mitigación ou adaptación ao cambio climático, a implantación e mantemento no sistema comunitario de xestión e auditoría ambientais (Emas), así como outras actuacións de carácter ambiental.
d) Destinatarios: entidades locais da Comunidade Autónoma de Galicia, tales como concellos, mancomunidades, deputacións provinciais e outras agrupacións de municipios legalmente constituídas.
Santiago de Compostela, 25 de xaneiro de 2011.
Justo de Benito Basanta
Secretario xeral de Calidade e Avaliación Ambiental
Ver referencia pdf "03700D006P063.PDF"
CORRECCIÓN de erros.-Resolución do 20 de decembro de 2010, do Departamento Territorial de Ourense, pola que se procede á publicación das subvencións concedidas ao abeiro da Resolución do 18 de maio de 2010, pola que se regulan as bases que rexerán o procedemento de concesión de axudas económicas destinadas a fomentar o asociacionismo e a participación das mulleres e se procede á súa convocatoria. (Diario Oficial de Galicia número 96, do 24 de maio).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 23/02/2011

Advertido erro no anexo publicado no Diario Oficial de Galicia nº 5, do 10 de xaneiro de 2011, cómpre facer a seguinte corrección: na páxina 521, onde di: «75.100,95 »; debe dicir: «76.801,95 ».
CORRECCIÓN de erros. Resolución do 16 de decembro de 2011 pola que se adxudican as axudas da Orde do 14 de novembro de 2011 pola que se convocan as axudas correspondentes ás prórrogas que se inician no ano 2011 dos programas Isidro Parga Pondal (adxudicación do ano 2008) e Isabel Barreto (adxudicación do ano 2009), correspondentes a contratos de investigación en centros de investigación alleos ao Sistema Universitario de Galicia (SUG), ao abeiro das accións financiables polo FSE de formación de investigadores, do Plan Galego de Investigación, Innovación e Crecemento 2011-2015.
Consellería de Economía e Industria — III. Outras disposicións — 26/12/2011

Advertido erro na dita resolución, publicada no
Diario Oficial de Galicia
n.º 243, do 22 de decembro de 2011, cómpre facer a seguinte corrección:
Na páxina 37679, onde di:
Aplicación orzamentaria: 08.02.561A.480.1
Institucións sen fin de lucro
Debe dicir:
Aplicación orzamentaria: 08.02.561A.480.1
Institucións sen fin de lucro
CORRECCIÓN de erros. Resolución do 22 de xullo de 2010 pola que se lle dá publicidade ao acordo do Consello de Dirección do Instituto Galego de Promoción Económica, que aproba as bases reguladoras das axudas do Igape aos proxectos de investimento empresarial, cofinanciadas polo Fondo Europeo de Desenvolvemento Rexional, no marco do Programa operativo Feder Galicia 2007-2013, e se procede á súa convocatoria en réxime de concorrencia non competitiva.
Instituto Galego de Promoción Económica — III. Outras disposicións — 28/12/2011

Advertidos erros na referida resolución, publicada no DOG n.º 155, do 13 de agosto de 2010, cómpre facer as seguintes correccións:
– Na páxina 14708, no punto primeiro do resolvo, onde di:
«Publicar as bases reguladoras das axudas do Igape aos proxectos de investimento empresarial, cofinanciadas ao 70% polo Fondo Europeo de Desenvolvemento Rexional, no marco do Programa operativo Feder Galicia 2007-2013, eixe 2, tema prioritario 2.08; e convocar para 2010 o dito réxime de axudas en réxime de concorrencia non competitiva”.
Debe dicir: «Publicar as bases reguladoras das axudas do Igape aos proxectos de investimento empresarial, cofinanciadas ao 70% polo Fondo Europeo de Desenvolvemento Rexional, no marco do Programa operativo Feder Galicia 2007-2013, eixe 2, tema prioritario 08, actuación 2; e convocar para 2010 o dito réxime de axudas en réxime de concorrencia non competitiva».
– Na páxina 14710, no artigo 2.4, onde di:
«A subvención aos investimentos estará cofinanciada nun 70% polo Fondo Europeo de Desenvolvemento Rexional no marco do Programa operativo Feder Galicia 2007-2013, eixe 2, tema prioritario 2.08 e están sometidos …».
Debe dicir: «A subvención aos investimentos estará cofinanciada nun 70% polo Fondo Europeo de Desenvolvemento Rexional no marco do Programa operativo Feder Galicia 2007-2013, eixe 2, tema prioritario 08, actuación 2 e están sometidos ...».
– Substitúese o anexo I, de instancia de solicitude de axuda, polo que se publica con esta corrección de erros.
CORRECCIÓN de erros. Decreto 216/2011, do 10 de novembro, polo que se establecen as normas zootécnicas e sanitarias das producións avícolas artesanais e se crea o Rexistro Galego de Explotacións Avícolas Artesanais.
Consellería do Medio Rural — III. Outras disposicións — 28/12/2011

Advertido un erro no dito decreto, publicado no
Diario Oficial de Galicia
número 225, do xoves 24 de novembro de 2011, cómpre efectuar a seguinte corrección:
Na páxina 34724, na Disposición derradeira segunda.
Entrada en vigor
, onde di: «Este decreto entrará en vigor o día seguinte aos vinte días da súa publicación no
Diario Oficial de Galicia
», debe dicir: «Este decreto entrará en vigor aos vinte días da súa publicación no
Diario Oficial de Galicia
».
RESOLUCIÓN do 22 de novembro de 2011, da Dirección Xeral de Promoción do Emprego, pola que se dá publicidade ás axudas concedidas ao abeiro da Orde do 31 de agosto de 2010 pola que se convocan subvencións no ámbito de colaboración coas entidades locais para a contratación de axentes de emprego e desenvolvemento local para o exercicio 2010 (Diario Oficial de Galicia número 178, do 15 de setembro).
Consellería de Traballo e Benestar — III. Outras disposicións — 28/12/2011

O artigo 9.5 da orde reguladora dispón que as resolucións de concesión serán obxecto de publicación segundo o establecido no artigo 13.4.º da Lei 4/2006, do 30 de xuño, de transparencia e boas prácticas na Administración pública galega, no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15 da Lei 9/2007, do 13 de xuño, de subvencións de Galicia.
En consecuencia,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 12.04.322A.460.0, para a contratación de axentes de emprego e desenvolvemento local en colaboración coas entidades locais (Procedemento TR351B), ao abeiro da Orde do 31 de agosto de 2010 (Diario Oficial de Galicia n.º 178, do 15 de setembro).
Santiago de Compostela, 22 de novembro de 2011.
RESOLUCIÓN do 16 de decembro do 2011 pola que se ordena a publicación do Acordo do Consello da Xunta de Galicia do 15 de decembro do 2011, polo que se aproba a modificación da relación de postos de traballo do organismo autónomo Instituto Galego de Consumo.
Consellería de Facenda — III. Outras disposicións — 28/12/2011

A aprobación da relación de postos de traballo do organismo autónomo Instituto Galego de Consumo xustifícase pola necesidade da adaptación da RPT á súa nova estrutura organizativa.
En consecuencia, por proposta do organismo autónomo Instituto Galego de Consumo, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 15 de decembro do 2011, adoptou o seguinte
Primeiro. Apróbase a relación de postos de traballo do organismo autónomo Instituto Galego de Consumo, nos termos que se sinalan no anexo a este acordo.
Segundo. Ordénase a súa publicación no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia, na súa reunión do 15 de decembro do 2011, relativo á aprobación da relación de postos de traballo do organismo autónomo Instituto Galego de Consumo, coa finalidade de cumprir este acordo, dispoño que se publique no Diario Oficial de Galicia como anexo a esta resolución.
Santiago de Compostela, 16 de decembro de 2011.
RESOLUCIÓN do 16 de decembro do 2011 pola que se ordena a publicación do Acordo do Consello da Xunta de Galicia do 15 de decembro, polo que se aproba a relación de postos de traballo do Decreto lexislativo 1/2008, do 13 de marzo, e da Lei 17/1989, do 23 de outubro, da Consellería de Sanidade e do Sergas, agás os servizos veterinarios de saúde pública.
Consellería de Facenda — III. Outras disposicións — 28/12/2011

A aprobación da relación de postos de traballo do Decreto lexislativo 1/2008, do 13 de marzo, e da Lei 17/1989, do 23 de outubro, da Consellería de Sanidade e do Servizo Galego de Saúde, agás os servizos veterinarios de saúde pública, xustifícase pola necesidade da adaptación da RPT á súa nova estrutura organizativa.
En consecuencia, por proposta da Consellería de Sanidade, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 15 de decembro do 2011, adoptou o seguinte
Primeiro. Apróbase a relación de postos de traballo do Decreto lexislativo 1/2008, do 13 de marzo, e da Lei 17/1989, do 23 de outubro, da Consellería de Sanidade e do Servizo galego de Saúde, agás os servizos veterinarios de saúde pública, nos termos que se sinalan no anexo a este acordo.
Segundo. Ordénase a súa publicación no
Diario Oficial de Galicia
para os efectos da súa entrada en vigor ao día seguinte da súa publicación.
Visto o acordo adoptado polo Consello da Xunta de Galicia, na súa reunión do 15 de decembro do 2011, relativo á aprobación da relación de postos de traballo do Decreto lexislativo 1/2008, do 13 de marzo, e da Lei 17/1989, do 23 de outubro, da Consellería de Sanidade e do Servizo galego de Saúde, agás os servizos veterinarios de saúde pública, coa finalidade de cumprir o dito acordo, dispoño que se publique no
Diario Oficial de Galicia
como anexo a esta resolución.
Santiago de Compostela, 16 de decembro de 2011.
RESOLUCIÓN do 29 de novembro de 2011 pola que se ordena publicar a decisión do xurado do Premio Elías Valiña ao esforzo revitalizador e promocional do Camiño de Santiago.
Consellería de Cultura e Turismo — III. Outras disposicións — 28/12/2011

Segundo o disposto na base 9.ª da Orde do 19 de xullo de 2011, pola que se establecen as bases reguladoras e a convocatoria pública do Premio Elías Valiña ao esforzo revitalizador e promocional dos camiños de Santiago, e se convoca a súa XVI edición para o ano 2011, o conselleiro de Cultura e Turismo deberá ditar a resolución que proceda, que será obxecto de publicación no
Diario Oficial de Galicia
e, así mesmo, na páxina web da Consellería de Cultura e Turismo, á vista da proposta da Dirección Xeral de Patrimonio Cultural, unha vez realizada a deliberación, prevista na base 7.ª daquela orde, do xurado reunido en Santiago de Compostela o 25 de novembro de 2011. En consecuencia,
Conceder o XVI Premio Elías Valiña ao esforzo revitalizador e promocional dos camiños de Santiago á entidade belga Sociedad Flamenca de Santiago de Compostela.
Santiago de Compostela, 29 de novembro de 2011.
Á vista da proposta da Dirección Xeral de Patrimonio Cultural, estando conforme coa esta en todos os seus termos,
1. Conceder o XVI Premio Elías Valiña ao esforzo revitalizador e promocional dos camiños de Santiago á entidade belga Sociedad Flamenca de Santiago de Compostela.
2. Ordenar a notificación desta resolución ao interesado e a súa publicación no
Diario Oficial de Galicia
e na páxina web da Consellería de Cultura e Turismo.
Santiago de Compostela, 29 de novembro de 2011.
RESOLUCIÓN do 25 de novembro de 2011, da Dirección Xeral de Xustiza, pola que se anuncia a exposición pública das listaxes definitivas das solicitudes admitidas e excluídas dos programas correspondentes ás axudas do fondo de acción social do ano 2011 para o persoal ao servizo da Administración de xustiza destinado na Comunidade Autónoma de Galicia.
Consellería de Presidencia, Administracións Públicas e Xustiza — III. Outras disposicións — 28/12/2011

Rematados os traballos da repartición do fondo de acción social para o ano 2011, e de conformidade co establecido nos puntos 6 e 7 das condicións xerais do acordo da Comisión Paritaria de Acción Social respecto dos criterios de repartición deste fondo para o exercicio 2011 entre o persoal ao servizo da Administración de xustiza nesta comunidade autónoma, ao cal se lle deu publicidade por medio da Resolución de 10 de xuño de 2011, da Dirección Xeral de Xustiza, publicada no Diario Oficial de Galicia n.º 126, do 1 de xullo, unha vez transcorrido o prazo de alegacións previsto no punto segundo da Resolución do 17 de outubro de 2011 pola que se anunciaba a exposición pública das listaxes provisionais (DOG n.º 204, do 25 de outubro), esta dirección xeral
Primeiro. Aprobar e dar publicidade ás listaxes definitivas das solicitudes admitidas e excluídas dos programas I (Axuda fillos e estudos fillos) e II (Axuda estudos funcionarios) correspondentes ás axudas do fondo de acción social do ano 2011 para o persoal ao servizo da Administración de xustiza destinado na Comunidade Autónoma de Galicia. As ditas listaxes están expostas nas páxinas web: www.xudicial.xunta.es e http://cpapx.xunta.es/acción-social.
En aplicación da Lei orgánica de protección de datos de carácter persoal, a admisión ou a exclusión dos solicitantes dos programas III (Axuda discapacidades) e IV (Axuda por celiaquía, intolerancia á lactosa e crohn) comunicarase persoalmente aos interesados.
Segundo. Contra esta resolución, que esgota a vía administrativa, poderá interpoñerse recurso de reposición ante a Dirección Xeral de Xustiza no prazo dun mes, ou ben poderá ser impugnada directamente ante o Xulgado do Contencioso-Administrativo competente no prazo de dous meses, ambos os dous prazos contados a partir do día seguinte ao da publicación da presente resolución, de acordo co previsto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, e nos artigos 14, 25 e 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 25 de novembro de 2011.
ORDE do 23 de decembro de 2011 pola que se incrementa a dotación orzamentaria da Orde do 30 de decembro de 2010, pola que se regula a aplicación dos pagamentos directos á agricultura e á gandaría e das axudas ao desenvolvemento rural para a utilización sustentable das terras agrícolas no ano 2011.
Consellería do Medio Rural — III. Outras disposicións — 27/12/2011

A Orde da Consellería do Medio Rural do 30 de decembro de 2010 (DOG n.º 6, do 11 de xaneiro) regula o procedemento para a solicitude, tramitación e concesión, para o ano 2011, das axudas previstas dentro do réxime do pagamento único e doutros réximes de axuda directa á agricultura e gandaría, e das axudas ao desenvolvemento rural para a utilización sustentable das terras agrícolas no ano 2011.
Na súa disposición adicional primeira, parágrafo 1, precísanse as aplicacións orzamentarias e o importe económico previsto para o financiamento das ditas axudas, e no seu parágrafo 3 sinálase que as dotacións iniciais se poderán incrementar, se for procedente, tramitando o expediente de modificación de crédito oportuno.
Coa finalidade de poder amparar todas as solicitudes das axudas especificadas no título III, capitulo 2 da orde, relativas ás axudas ao desenvolvemento rural para a utilización sustentable das terras, indemnización compensatoria, financiadas polo Fondo Europeo Agrícola de Desenvolvemento Rural (Feader) e xestionadas polo Fondo Galego de Garantía Agraria, e posto que a dotación inicial resulta insuficiente, cómpre, mediante esta orde, incrementar a dotación orzamentaria consignada inicialmente para a concesión das mencionadas axudas.
En consecuencia, e de conformidade co disposto na Lei 9/2007, do 13 de xuño, de subvencións de Galicia,
Artigo único.
1. A dotación orzamentaria prevista para as axudas especificadas no título III, capitulo 2 da Orde do 30 de decembro de 2010 (DOG n.º 6, do 11 de xaneiro), conforme a disposición adicional primeira, parágrafo 1, alínea b) da dita orde, increméntase no importe de 95.337,14 euros, e con cargo á aplicación 13.90.712B.772.1 dos orzamentos da Comunidade Autónoma de Galicia para 2011.
2. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional única.
O incremento de crédito previsto no artigo único desta orde non afecta o prazo de presentación de solicitudes establecido na devandita Orde do 30 de decembro de 2010 (DOG n.º 6, do 11 de xaneiro) e nas modificacións efectuadas mediante a Orde do 27 de abril de 2001 (DOG n.º 83, do 29 de abril).
Disposición derradeira.
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 23 de decembro de 2011.
RESOLUCIÓN do 22 de novembro de 2011, da Dirección Xeral de Promoción do Emprego, pola que se dá publicidade ás axudas concedidas ao abeiro da Orde do 19 de febreiro de 2010 pola que se establecen as bases que regulan, para o exercicio do ano 2010, as axudas e subvencións para o fomento do emprego a través dos programas de cooperación no ámbito de colaboración coas entidades locais e se procede á súa convocatoria (Diario Oficial de Galicia número 40, do 1 de marzo de 2010), programas de cooperación con entidades locais: subvencións para a contratación de traballadores e traballadoras desempregados/as para a realización de obras ou servizos de interese xeral e social.
Consellería de Traballo e Benestar — III. Outras disposicións — 27/12/2011

O artigo 6.10 da orde reguladora dispón que as resolucións de concesión serán obxecto de publicación segundo o establecido no artigo 13.4.º da Lei 4/2006, do 30 de xuño, de transparencia e boas prácticas na Administración pública galega; no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15 da Lei 9/2007, do 13 de xuño, de subvencións de Galicia.
En consecuencia,
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 12.04.322A.460.0 e 12.04.322A.460.1, para a contratación de traballadores e traballadoras desempregados/as para a realización de obras ou servizos de interese xeral e social en colaboración coas entidades locais (procedemento TR351A), ao abeiro da Orde do 19 de febreiro de 2010 pola que se establecen as bases que regulan, para o exercicio do ano 2010, as axudas e subvencións para o fomento do emprego a través dos programas de cooperación no ámbito de colaboración coas entidades locais e se procede á súa convocatoria (Diario Oficial de Galicia número 40, do 1 de marzo).
Santiago de Compostela, 22 de novembro de 2011.
CORRECCIÓN de erros. Resolución do 27 de outubro de 2011, da Dirección Xeral de Relacións Laborais, pola que se lles dá publicidade ás festas laborais de carácter local para o ano 2012, correspondentes aos concellos das catro provincias da Comunidade Autónoma de Galicia.
Consellería de Traballo e Benestar — III. Outras disposicións — 27/12/2011

Advertidos erros na dita resolución, publicada no
Diario Oficial de Galicia
número 214, do 9 de novembro de 2011, é necesario facer as seguintes correccións:
No anexo IV, provincia de Pontevedra, na páxina 32730, onde di: «12. Cerdedo: 13 de xuño, Santo Antón; 31 de xullo, Luns de Ecce Homo», debe dicir: «12. Cerdedo: 13 de xuño, Santo Antón; 30 de xullo, Luns de Ecce Homo».
No anexo IV, provincia de Pontevedra, na páxina 32731, onde di: «31. Mondariz: 21 de maio, Virxe da Franqueira; 16 de agosto, San Roque», debe dicir: «31. Mondariz: 28 de maio, Virxe da Franqueira; 16 de agosto, San Roque».
No anexo IV, provincia de Pontevedra, na páxina 32731, onde di: «32. Mondariz-Balneario: 21 de maio, peregrinación ao Santuario da Franqueira; 16 de xullo, Nosa Señora do Carme», debe dicir: «32. Mondariz-Balneario: 28 de maio, peregrinación ao Santuario da Franqueira; 16 de xullo, Nosa Señora do Carme».
ORDE do 29 de abril de 2011 pola que se fixa o importe do crédito dispoñible na convocatoria de 2011 para a concesión de axudas para proxectos ao abeiro dos plans estratéxicos zonais aprobados pola Consellería do Mar aos grupos de acción costeira, convocadas pola Orde do 16 de marzo de 2011 pola que se establecen as bases e se regula o procedemento da súa concesión (con financiamento do Fondo Europeo de Pesca).
Consellería do Mar — III. Outras disposicións — 13/05/2011

A Orde do 16 de marzo de 2011 (DOG n.º 57, do 22 de marzo) establece as bases reguladoras para a concesión de axudas para proxectos ao abeiro dos plans estratéxicos zonais aprobados pola Consellería do Mar aos grupos de acción costeira (con financiamento do Fondo Europeo de Pesca).
O artigo 10 da citada orde establece que a presentación das solicitudes mantense aberta ata o 31 de marzo de 2013, e nel establécense os períodos anuais de resolución.
O artigo 9 da citada orde establece que as axudas se concederán con cargo ás aplicacións orzamentarias que en cada un dos anos de vixencia do actual Programa operativo FEP 2007-2013 sinale a correspondente lei de orzamentos xerais da comunidade autónoma.
En cada anualidade sucesiva ata 2013 fixarase mediante unha orde complementaria o crédito plurianual existente con esta finalidade. Os créditos de cada ano poderán ser incrementados, se é o caso, coas incorporacións dos remanentes de exercicios anteriores que legalmente correspondan o crédito orzamentario con cargo ao cal se financia a concesión das axudas.
Aprobados os orzamentos da Comunidade Autónoma de Galicia para 2011 pola Lei 14/2010, do 27 de decembro, cómpre xa facer pública a contía do crédito orzamentario destinado a facer fronte a ditas axudas.
Para tal obxecto, esta consellería
Artigo 1. Crédito orzamentario de 2011.
O crédito orzamentario para as solicitudes de axuda tramitadas durante o exercicio do ano 2011 e a plurianualidade asociada ás axudas que poidan concederse neste alcanza o importe de nove millóns novecentos corenta e dous mil oitenta e cinco euros (9.942.085 euros), repartidos nas seguintes anualidades e partidas orzamentarias:
As axudas financiaranse con cargo a fondos do FEP (61%), fondos do Estado (19,5%) e fondos da Comunidade Autónoma de Galicia (19,5%).
Artigo 2. Ampliación do crédito.
A contía establecida no artigo anterior para a anualidade 2011 poderá ser incrementada na cantidade resultante das incorporacións de créditos remanentes doutros exercicios.
Artigo 3. Concesión das axudas.
A concesión de axudas quedará limitada, en todo caso, ás dispoñibilidades orzamentarias.
Santiago de Compostela, 29 de abril de 2011.
ORDE do 29 de abril de 2011 pola que se incorpora un novo procedemento ao Rexistro Electrónico da Xunta de Galicia, regulado polo Decreto 164/2005, do 16 de xuño.
Consellería de Presidencia, Administracións Públicas e Xustiza — I. Disposicións xerais — 18/05/2011

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2 e na disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán.
En virtude da disposición derradeira segunda do Decreto 198/2010, do 2 de decembro, polo que se regula o desenvolvemento da Administración electrónica na Xunta de Galicia e nas entidades dela dependentes, desde a entrada en vigor deste decreto o Rexistro Telemático da Xunta de Galicia cambiará a súa denominación pola de Rexistro Electrónico da Xunta de Galicia.
Artigo único.
1. Inclúense no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia, e queda, pois, habilitado cos efectos previstos no seu artigo 5.1 o seguinte procedemento:
PR805A. Decreto polo que se modifica o Decreto 326/2004, do 29 de decembro, polo que se regulan os órganos de coordinación e asesoramento en materia de cooperación para o desenvolvemento e o Rexistro Galego de Axentes de Cooperación para o Desenvolvemento.
2. O procedemento para a tramitación electrónica estará dispoñible no enderezo http://www.xunta.es/presentacion-electronica-da-xunta-de-galicia
Disposición derradeira.
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 29 de abril de 2011.
ORDE do 27 de abril de 2011 pola que se amplía a dotación orzamentaria da Orde do 30 de novembro de 2010 pola que se establecen as bases reguladoras das axudas destinadas ao sector equino para o seu fomento e desenvolvemento, no ámbito da Comunidade Autónoma de Galicia, e se convocan no ano 2011.
Consellería do Medio Rural — III. Outras disposicións — 05/05/2011

Orde do 30 de novembro de 2010 (DOG nº 234, do 7 de decembro de 2011), pola que se establecen as bases reguladoras das axudas destinadas ao sector equino para o seu fomento e desenvolvemento, no ámbito da Comunidade Autónoma de Galicia.
No seu artigo 36 precísanse as aplicacións orzamentarias e o importe económico previsto para o financiamento das ditas axudas e, así mesmo, que os importes dos orzamentos xerais da Comunidade Autónoma de Galicia con que se financiarán estas axudas se poderán incrementar con fondos comunitarios, estatais ou autonómicos, achegados para o efecto.
Ao dispor de novos fondos estatais achegados para o efecto, aprobáronse os correspondentes expedientes de xeración e ampliación de crédito, polo que cómpre, mediante esta orde, ampliar a dotación orzamentaria consignada inicialmente para a concesión das mencionadas axudas.
En consecuencia, de acordo co previsto no artigo 30.1.3 do Estatuto de autonomía de Galicia, e no uso das facultades que me confiren os artigos 14 e 31.2 da Lei 9/2007, do 13 de xuño, de subvencións de Galicia, e a Lei 1/1983, do 22 de febreiro, de normas reguladoras da Xunta e da súa presidencia,
Artigo único.
1. Amplíase a dotación orzamentaria que se establece na Orde do 30 de novembro de 2010 (DOG n.º 234, do 7 de decembro de 2011), pola que se establecen as bases reguladoras das axudas destinadas ao sector equino para o seu fomento e desenvolvemento, no ámbito da Comunidade Autónoma de Galicia.
2. O incremento da dotación será de 38.547,89 euros con cargo á aplicación 13.02.713-C.771.2 dos orzamentos xerais da Comunidade Autónoma de Galicia para o ano 2011.
3. En todo caso, a concesión das axudas reguladas na dita orde estará limitada ás dispoñibilidades orzamentarias.
Única. A ampliación de crédito prevista no artigo único desta orde non afecta o prazo de presentación de solicitudes establecido na dita Orde do 30 de novembro de 2010.
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 27 de abril de 2011.
RESOLUCIÓN do 30 de marzo de 2011 pola que se publica o plan de estudos de graduado ou graduada en Enxeñaría Náutica e Transporte Marítimo.
Universidade da Coruña — III. Outras disposicións — 05/05/2011

Tras obter a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e acordado o carácter oficial do título polo Consello de Ministros do 11 de febreiro de 2011 (publicado no BOE do 16 de marzo de 2011 por resolución do secretario de Estado de Universidades do 25 de febreiro de 2011).
Esta reitoría, de conformidade co que dispón o artigo 35.4 da Lei orgánica 6/2001, de universidades, na redacción dada pola Lei orgánica 4/2007,
Publicar o plan de estudos conducente á obtención do título de graduado ou graduada en Enxeñaría Náutica e Transporte Marítimo, que quedará estruturado segundo consta no anexo.
5.1. Estrutura das ensinanzas.
5.1.1. Distribución do plan de estudos en créditos ECTS.
5.1.2. Créditos de formación básica. Distribución en materias.
5.1.3. Plan de estudos resumido (por módulo)
5.1.4. Plan de estudos resumido por curso académico.
Primeiro curso
Segundo curso
Terceiro curso
Cuarto curso
Optativas